Agent Assignment Lab4

# Kommentarer til løsningsforslag

*I alle debug-mapper ligger der en fil med det ”rette” navn, så man kan vælge File-Open for at få indlæst ”standard” agenterne.*

### Lab1

Dette er nok den letteste opgave i kurset. Den eneste ændring der kræves er at ændre ListBox til DataGrid i xaml-koden. Denne lille ændring er alt der kræves, men man kan forbedre brugeroplevelsen ved at ændre nogle få andre properties for DataGrid kontrollen (se disse i koden).  
Bemærk at man kan vælge sorteringsrækkefølge ved at klikke på kolonneoverskrifterne i datagrid’et.

### Lab2

1. Tilføjer en ny Window-klasse med navnet AgentWindow ved at højre-klikke på projektet og vælge Add-Window.
2. Kopierer koden til at editerer en agent fra MainWindow.xaml til AgentWindow.xaml (incl style og Specialities ressource) og tilføjer en OK-knap og en Cancel-knap. Laver en event-handler for OK-knappen som blot sætter DialogResult til true.
3. I MainWindow.xaml ændres comboboksen for speciality tilbage til en textbox, og alle textboksene laves til readOnly.
4. I Agents ændres koden for AddAgent til at vise AgentWindow som en model dialog.
5. Da man nu ikke kan editere dataene i MainWindow, så tilføjes en Edit til AgentMenuen, og i MainViewModel tilføjes en edit-kommando. Der tilføjes også en MouseDown-eventhandler til dataGrid-kontrollen, således at man kan editere Agenten ved dobbeltklik i dataGrid.
6. Ved implementeringen af EditAgent er det vigtigt at lave en midlertidig agent, således at brugeren har mulighed for at fortryde ændringerne ved tryk på Cancel.

### Lab3

1. I MainWindow.xaml fjernes CommandParameter fra Open og SaveAs kommandoerne samt label og textBox for filnavn.
2. Ændrer SaveAsCommand\_Execute til at bruge den indbyggede SaveFileDialog. Bemærk hvordan jeg viser filnavnet i titlen på vinduet (som f.eks. også notepad gør). Flytter selve filtilgangen ud til en selvstændig klasse som jeg kalder Repository. Og da SaveFileCommand\_Execute også benytter samme kode til at lagre data, så omkodes den også.
3. Ændrer OpenFileCommand\_Execute til at bruge den indbyggede OpenFileDialog. Og flytter igen selve filtilgangen ud til Repository klassen samt opdaterer titlen.
4. Opdaterer NewFileCommand\_Execute så den også opdaterer titlen.

### Lab4

1. Første del af opgaven er meget let at implementere i DeleteAgent.
2. Anden del af opgaven implementeres ved at sætte et dirty-flag, når der tilføjes, slettes eller ændres data. Og så teste på om dette er sat ved lukning af program, fileOpen og ved New-kommandoen. Samt huske at clear’e det ved SaveFile og OpenFile.